stanford-oval/wikipedia huggingface dataset:
פסטיבל הצבעונים הקנדי
הערות שוליים

↑  "Tulip Times" (PDF). p. 4. אורכב מ-המקור (PDF) ב-1 ביוני 2010. נבדק ב-12 באוקטובר 2010. {{cite web}}:  (עזרה)
↑  "Showcasing Canada's Capital Region" (הודעה לעיתונות). Canadian Tulip Festival. אורכב מ-המקור ב-2007-05-14. נבדק ב-2007-05-18.
1 2 3  "Crown princess Juliana in 1945 said thanks with loads of tulips". The Windmill news articles. goDutch. 1995. נבדק ב-2012-05-24.
↑  "Proclamation". Canada Gazette. 26 בדצמבר 1942. נבדק ב-7 בדצמבר 2022. {{cite news}}:  (עזרה)
↑  "1943: Netherlands' Princess Margriet born in Ottawa - CBC Archives". CBC Archives (באנגלית). Canadian Broadcasting Corporation. 23 בינואר 1992. נבדק ב-18 ביוני 2017. {{cite web}}:  (עזרה)
↑   (אורכב 01.03.2006 בארכיון Wayback Machine)
1 2  "Canadian Tulip Festival: Back in bloom". Canadian Business. 16 באפריל 2008. נבדק ב-3 באפריל 2023. {{cite web}}:  (עזרה)
| --- | --- |
בקרת זהויות :  MusicBrainz: b7e08763-e7a0-429f-9be7-264210c9ec58 
הנסיכה מרגריט מהולנד משתתפת בפסטיבל הצבעונים הקנדי במאי 2002
פוקימון הסרט: דיאנסי וגולם ההרס

| --- | --- |

כרזת הסרט ביפנית
 מבוסס על:  פוקימון
 בימוי:  קוניהיקו יויאמה
 הופק בידי:  צ'וג'י יושיקאווה יוקאקו מצוסקו טקמוטו מורי ג'וניה אוקמוטו שין פוקונאגה
 תסריט:  הידקי סונודה
 עריכה:  טושיו הנמי
 מוזיקה:  שינג'י מיאזאקי 
 צילום:  איה אושימה
 מדינה:  יפן 
 חברת הפקה:  OLM 
 חברה מפיצה:  טוהו
 שיטת הפצה:  וידאו על פי דרישה 
 הקרנת בכורה:  19 ביולי 2014 (יפן)
 משך הקרנה:  75 דק' 
 שפת הסרט:  יפנית 
 סוגה:  אנימה ומאנגה של הרפתקאות, אנימה ומאנגה מסוגת הפעולה 
 סרט קודם:  פוקימון הסרט: ג'נסקט והאגדה שהתעוררה
 סרט הבא:  פוקימון: הופה והתנגשות העידנים
 www.pokemon-movie.jp
 דף הסרט ב־IMDb
 
פוקימון הסרט: דיאנסי וגולם ההרס (יצא לאור במקור ביפן כ-"מפלצות כיס XY הסרט: דיאנסי וגולם ההרס" ポケモン・ザ・ムービーXY 「破壊の繭とディアンシー) הוא הסרט ה-17 בסדרת סרטי פוקימון. זהו הסרט הראשון שפורסם תחת הכותרת "מפלצות כיס - XY" ביפן.
הסרט עלה לאקרנים ב-19 ביולי 2014 ביפן. הדיבוב האנגלי לסרט הופק על ידי החברה "The Pokemon Company". בארצות הברית, הסרט שודר בדיבוב לאנגלית ב-Cartoon Network ב-8 בנובמבר 2014 יחד עם אוסטרליה וניו זילנד.
תקציר העלילה

קהילת קארבינק חיים להם במערות תת-קרקעיות והן מתקיימים בזכותו של יהלום לב המזין את החיים שלהם. זקן השבט שולח את הנסיכה שלהם, דיאנסי, במטרה למצוא את פוקימון החיים, זרניאס, על מנת שהוא יעזור לה למצוא את כוחה האמיתי, ובאמצעותו היא תוכל ליצור את היהלום הנחשק. היא יוצאת לעולם האמיתי, שם היא פוגשת מספר גנבים אשר מנסים לחטוף אותה, אך אש קטצ'אם, סרנה, קלמונט ובוני עוזרים לה להיחלץ מידיהם ומצטרפים אליה במסע למציאת הפוקימון האגדי. מסעם מוביל אותם ליער כל-האדמה, שם נמצאת הפקעת שבה ישן פוקימון ההרס, איוולטל. דיאנסי מוצאת את זרניאס והוא מגשים לה את משאלתה. בינתיים, הגנבים רודפים אחרי דיאנסי לתוך היער ומעירים את פוקימון ההרס, מה שגורם לו לצאת למסע תקיפות חסר הכרה שבו הוא מאבן את כולם. בסופו של דבר, זרניאס יוצא כנגדו ומחזיר את המצב לקדמותו. דיאנסי מגיעה בחזרה לביתה ויוצרת יהלום לב חדש.
דיבוב > דמויות ראשיות

| דמות | ביפנית | באנגלית |
| --- | --- | --- |
| אש קטצ'אם | ריקה מאטסומוטו | שרה נאטוצ'ני |
פיקאצ'ו: איקואה אוטאני
| סרינה | מיומי מאקיגוצ'י | הייבן פסקל |
| קלמונט | יוקי קאג'י | מייקל ליסקיו ג'וניור |
| בוני | מריה איסה | אליסון לי רוזנפלד |
| מספר | אונשו אישיזוקה | רודג'ר פרסונס |
| ג'סי | מגומי היאשיברה | מישל נוטס |
| ג'יימס | שיניצ'ירו מיקי | קרטר קאת'קארט |
| מיאו | אינוקו אינויאמה | קרטר קאת'קארט |
דיבוב > דמויות משניות

| דמות | ביפנית | באנגלית | תיאור |
| --- | --- | --- | --- |
| דיאנסי | מאריקה מאטסומוטו | קאיטלין גלאס | הנסיכה של מרחב היהלומים הידועה בתור פוקימון היהלום |
| מיליס סטיל | שוקו נאקוגאווה | בריטני לי המילטון | מאמנת נודדת עם הפוקימון צ'סנאט, היא ואביה עוזרים להציל את דיאנסי על מנת לנצל אותה |
| ארגוס סטיל | רג'י נאקאגאווה | פיט זארוסטיקה | אביה של מיליס. גר בצפלין ואוהב לאכול שוקולד. רוצה לנצל את כוחה של דיאנסי ליצור יהלומים |
| מרילין פליים  ונינג'ה ריוט | ריקה אדאצ'י (מרילין) קואיצ'י יאמאדרה (נינג'ה) | ליאן מרי דובס (מרילין) מארק תומפסון (נינג'ה) | שני גנבי יהלומים אשר ניסו לחטוף את דיאנסי |
הפצה > הפצה בקולנוע

הסרט עלה לאקרנים ביפן על ידי טוהו ב-19 ביולי 2014.
הפצה > הפצה בטלוויזיה

בארצות הברית, אוסטרליה וניו זילנד, הסרט שודר בדיבוב לאנגלית ב-Cartoon Network ב-8 בנובמבר 2014.
פנתר לימה

| --- | --- |

Panther Lima
 מאפיינים כלליים
 יצרן:  Panther Westwinds
 שנות ייצור:  1976–1982
 הרכבה:  בריטניה בריטניה
 מודל אחריו:  פנתר קליסטה 
 אורך:  3,607 מ"מ 
 רוחב:  1,610 מ"מ 
 גובה:  1,227 מ"מ 
 משקל:  818 ק"ג
 בסיס גלגלים:  2,464 מ"מ
 מפרט טכני
 מנוע:  4 צילינדרים, בטור, 2,279 סמ"ק המפיק 178 כ"ס, יחס דחיסה 7.3:1 (מנוע ווקסהול), דגם ווקסהול ויוה HC ו-"Vauxhall Magnum")  4 צילינדרים, בטור, 2,279 סמ"ק (מגדש טורבו) (מנוע ווקסהול)
 הילוכים:  תמסורת  ידנית - 4 מהירויות  תמסורת אוטומטית - אופציונלית
 קשר:  ווקסהול
 מעצב:  Robert Jankel
 
פנתר לימה (באנגלית: Panther Lima) היא מכונית ספורט במרכב רודסטר עשוי פיברגלאס. הדגם יוצר על ידי יצרנית הרכב Panther Westwinds בין השנים 1976–1982 ויוצרו ממנו 897 יחידות.
המנועים שהורכבו בדגמי "פנתר לימה" היו מנועי יצרנית המכוניות הבריטית ווקסהול, דגמי ווקסהול ויוה HC וווקסהול מגנום.
תמונות

פנתר לימה
פנתר לימה - מבט לתא הנהג
פנתר לימה - מבט לתוך הרכב
פנתר לימה
הערות שוליים

↑  פנתר קלובpanther-car-club
↑  פנתר לימה classics.honestjohn.co.uk/reviews/panther/lima
פנאנתאיזם

פנאנתאיזם (מיוונית: πᾶν "הכול"; ἐν "ב־"; ו־Θεός "אל") היא תפיסה שלפיה העולם הוא חלק מהאל, אך האל אינו רק העולם, אלא גם מה שמעבר לו. המונח נטבע על ידי הפילוסוף הגרמני קרל כריסטיאן פרידריך קראוזה בשנת 1828 כדי להבדיל בין רעיונותיהם של גאורג וילהלם פרידריך הגל (1770–1831) ופרידריך וילהלם שלינג (1775–1854) על יחסי האל והיקום מהפנתאיזם כביכול של ברוך שפינוזה.
הפנאנתאיזם דומה לפנתאיזם בכך ששתי הגישות דוגלות בתפיסת אלוהות אימננטית, לפיה העולם אינו נבדל מהאל אלא הוא מזוהה עימו. אך בשונה מהפנתאיזם שאינו מכיר בדבר מעבר לתחום ההכרה והשפה, ובכך הוא בעצם חומרי, ומזהה את האל עם הטבע בלבד, הרי הפנאנתאיזם מאמין בקיומם של דברים מעבר לתחום ההכרה והשפה, ולכן לשיטתו אין האל מצטמצם בטבע והעולם בלבד, אלא כולל גם את מה שמעבר לו. בניגוד לפנתאיזם המניח אל סופי, הפנאנתאיזם מכיר בקיומו של אל אינסופי.
בניגוד לפנתאיזם שלפי התפיסה הרווחת אינו עולה בקנה אחד עם מסורות דתיות, והפירוש שהוא נותן למושג האל כמעט מעקר את המושג מהתכנים שנמסכו בו במסורות הדתיות השונות, הרי שהפנאנתאיזם מצליח לעלות בקנה אחד גם עם תפיסות דתיות שונות, כיוון שהוא משאיר ביד האל את היכולת לחולל ניסים, הוא משאיר אותו אינסופי ובלתי נתפס, ודוגל, למעשה, בהבנה רגילה של מושג האל לצד האלהת הטבע. במסגרת זו אף ניתן להכניס מערכות של עולמות נסתרים, כדוגמת אלו המופיעים בקבלה.
מקובל כי הוגים יהודיים רבים, ואף דתיים, דוגלים בפנאנתאיזם. תופעה זו מופיעה בעיקר אצל פילוסופים יהודים שהושפעו מתורת הקבלה, שבה מופיעים משפטים שונים אודות הימצאותו של האל בכל מקום, כמו ”לית אתר פנוי מיניה” (ארמית: "אין מקום הריק ממנו [מאלוהים]"), ו”שהוא מקומו של עולם ואין עולמו מקומו.” (בראשית רבה ס"ח, ט'), לצד ביטויים המורים על אינסופיותו של האל. גישה פילוסופית לעניין מובילה כמעט בהכרח לפנאנתאיזם, ויש המגדירים את תורת החסידות כפנאנתאיסטית, במיוחד כפי שהיא מתבטאת בכתבי רבי שניאור זלמן מלאדי מייסד חסידות חב"ד, ויש המגדירים גם את רבי אברהם יצחק קוק כפנאנתאיסט, בפרט על פי תלמידו הגדול הרב דוד כהן ("הנזיר") בספרו קול הנבואה. אך יש חוקרים שרואים את משנתם של אלו כאקוסמיזם, לפיו היקום כפי שהוא נראה אינו בסופו של דבר אלא אשליה, ומה שקיים באמת אינו אלא האינסוף המוחלט.
כמו כן מצויה תפיסה זו גם בפלגים שונים של רוב ככל הדתות: נצרות, הינדואיזם, סיקיזם, אסלאם, גנוסיס ובודהיזם.
בין הפנאנתאיסטים עצמם, הדוגלים בתפיסת אלוהות אימננטית ועם זאת בכך שהאל מכיל גם מה שמעבר לתחום הטבע, ההכרה והשפה, קיימים שני זרמים עיקריים:
זרם אחד יוצא מתוך הכרת האל כאינסופי, בתפיסה שדורשת הרחקת הגשמיות ממנו בצורה מוחלטת, ובעקבות כך הרי היא דורשת הרחקת כל תפיסה הגורסת שינוי באלוהות, הן השתנות בזמן והן השתנות במקום. משכך, מציאותו בבריאה לא השתנתה מאומה אחרי הבריאה כיוון שהאל לא השתנה לפני הבריאה ואחריה, ואם כך מצוי הוא בכול אחרי הבריאה כשם שהיה מצוי בכול לפני כן. תפיסה זו מחייבת אימננציה מוחלטת של האלוהות בכל אתר ואתר של המציאות, ולצד זה הרי היא מכירה באל אינסופי ולא מוגבל.
הזרם האחר מגבש תפיסה של אימננציה על מנת לקרב את האל לעולם ולזהותו עימו, בדומה לפנתאיזם, וההבדל ביניהם הוא רק בתפיסת העולם – הפנתאיזם חומרי ולכן אינו מזהה את האל אלא עם הטבע בלבד, ואילו הפנאנתאיזם מכיר גם במציאות שמעבר לטבע, ולכן מזהה גם עימה את האל.
ראו גם

דאיזם
אגנוסטיות
איגנוסטיות
חילוניות
ביקורת האתאיזם
הערות שוליים

↑  תיקוני זהר קכב ב, שם צא ב', זהר חלק ג (רעיא מהימנא פר' פנחס)
| --- | --- |
בקרת זהויות :  NLI: 987007544113805171  GND: 4352367-5  LCCN: sh91006238  NKC: ph841188
פנתר KF51

| --- | --- |

 מידע כללי
 סוג:  טנק מערכה
 מדינה מפתחת:  גרמניה גרמניה
 מדינה מייצרת:  גרמניה גרמניה
 יצרן:  ריינמטאל
 משתמשים עיקריים:  הכוחות המזוינים של הונגריה (עתידי)
 מידע טכני
 אורך:  7.8 מטר (10 מטר כולל התותח)
 רוחב:  3.7 מטר
 גובה:  2.5 מטר
 משקל:  59 טון
 שריון:  שריון אקטיבי, תגובתי ופסיבי
 צוות:  3/4 (נהג, מפקד ותותחן אופציה לאיש צוות נוסף)
 מערכות נשק
 חימוש עיקרי:  תותח 130 מ"מ מסוג Rh-130 L/52
 מספר פגזים:  20 פגזים
 חימוש משני:  מקלע קואקסיאלי 12.7 מ"מ (250 כדורים). עמדת ירי נשלטת מרחוק (RCWS) 7.62 מ"מ (2,500 כדורים). אופציה לחימוש משוטט של יוויז'ן אייר (חברה ישראלית).
 
פנתר KF51 (באנגלית: Panther KF51) הוא טנק מערכה שמפותח על ידי חברת ריינמטאל הגרמנית, הטנק הוצג לראשונה ביוני 2022 במסגרת התערוכה יורוסאטורי.
התובה של הטנק מבוססת על תובת הלאופרד 2 הגרמני אך הצריח חדש לגמרי בעל תותח 130 מ"מ (במקום ה-120 מ"מ שבלאופרד 2). הטנק מיועד בעיקר ללקוחות של הלאופרד 2.
משתמשים עתידיים

עתידיים:
• הונגריה הונגריה: בדצמבר 2023, הונגריה (שלקחה חלק ממימון הפיתוח) חתמה על חוזה עם ריינמטאל על ייצור סדרתי של הטנק בהונגריה (עלות החוזה מעורכת ב-288 מיליון יורו). הגרסה ההונגרית של פנתר KF51 אמורה להיות חמושה בתותח 120 מ"מ (במקום 130 מ"מ כפי שהוצג בתערוכת יורוסאטורי).
פרידריך ליסט

| --- | --- |

 לידה:  6 באוגוסט 1789 רויטלינגן, הרפובליקה הפדרלית של גרמניה 
 התאבד:  30 בנובמבר 1846 (בגיל 57) קופשטיין, אוסטריה 
 ענף מדעי:  כלכלה 
 מקום מגורים:  רדינג 
 מקום לימודים:  פרידריך-ליסט-גימנזיום רויטלינגן 
 מוסדות:  אוניברסיטת טיבינגן 
 
פרידריך ליסט, 1838
Nationale System der politischen Ökonomie, 1930
גאורג פרידריך ליסט (גרמנית: Georg Friedrich List;‏ 6 באוגוסט 1789 - 30 בנובמבר 1846), היה כלכלן גרמני בולט במאה ה-19, אשר דגל בשיטה הלאומית, עליה גם כתב את ספרו המפורסם "השיטה הלאומית של הכלכלה הפוליטית".
ליסט נולד במחוז וירטמברג, בחלקה הדרום מערבי של גרמניה. הושפע רבות מאלכסנדר המילטון, שהיה שר האוצר הראשון של ארצות הברית, ואשר אופן פעולתו ודרך חשיבתו הייתה מנוגדת ואף ביקורתית ביותר כלפי הדוקטרינה של אדם סמית. ליסט התנגד לעיקרון הכלל עולמי של השיטה הכלכלית, אשר הייתה קשורה בקשר הדוק לדוקטרינת השוק החופשי, אותו עקרון שסמית פיתח וקידם. ליסט שם דגש על הרעיון הלאומי והתעקש על הצרכים המיוחדים של כל אומה בהתחשב בנסיבות ובעיקר ברמת התפתחותה.
השיטה הלאומית של הכלכלה הפוליטית

בספרו העיקרי, "השיטה הלאומית של הכלכלה הפוליטית", אשר פורסם ב-1841, פיתח ליסט אסכולה כלכלית שקיימת עד היום. בחיבור זה שלל את ההשוואה בין יחידים למדינות בכל הקשור למסחר. ליסט חשב, שסחר חופשי בין מדינות מכשיל את תיעושן של המדינות החקלאיות, וכן, שמדינה מתפתחת שסוחרת ללא מגבלות עם מדינה מתועשת, תיקלע לקיפאון כלכלי. זאת מכיוון שייבוא המוני של מוצרי תעשייה יבלום את התפתחות הכושר היצרני שלה; לפיכך, תמך ליסט בהגנה על התוצרת התעשייתית של המדינות החקלאיות באמצעות מכסי מגן, עד אשר מדינה זו תהפוך למתועשת. הוא השווה בין פרק-זמן, שבו מדינות בתהליך תיעוש זקוקות להגנה פרוטקציוניסטית, לתקופת-חיים אנושית המוקדשת לחינוך. למרות התנגדותו לסחר החופשי הדגיש ליסט שהוא מכיר ביתרונותיו של סחר בינלאומי חופשי וקרא להחזרת השיטה אחרי ש"החינוך התעשייתי" של גרמניה יושלם.
ליסט תרם משמעותית לקידום ולפיתוח הרכבות בגרמניה. ליסט האמין כי פיתוח רשת רכבות בכל אירופה יבטל את מימד האקראיות במלחמה ובכך יוביל לסיום כלל המלחמות באירופה.
השפעתו

עד 1914 ליסט וקרל מרקס היו שני הכלכלנים והתאורטיקנים הגרמנים המשפיעים ביותר. ליסט למעשה רתם את הלאומיות הגרמנית לאיחוד הכלכלה הגרמנית תוך כדי שהוא מתחשב ברמת התפתחותה המדינית כלכלית וגם בצרכיה של גרמניה. על ידי מערכות של חינוך מקצועי אותם הציע ורעיונו לגבי מערכת רכבות מסועפת הביא לאיחוד גרמניה כולה. בעקבות אנגליה בתקופתה המרקנטיליסטית ולא בעקבותיו של אדם סמית. כך למעשה תמך ליסט בתורה המרקנטיליסטית תוך שהוא שולל מכל וכל את הלסה פר (Laissez faire). וכך גם קרא לגרמניה להגביל את המסחר הבינלאומי המבוסס על יבוא ולהגדיל את היצוא, וכך צרכיה יענו באופן טוב יותר. ליסט ראה את המרקנטיליזם כהקזת כספה וזהבה של האומה, ולכן תמך במחסומים לסחר בדמות מיסים ומכסים ובמיוחד מכסי מעבר.
במהלך המאה השמונה עשרה הופיעו התאוריות של האסכולה הפיסיוקרטית והלסה פר בצרפת ובאנגליה, שכפרו לחלוטין בטענות המרקנטיליסטיות. הוגים כרישר קנטיון ואדם סמית טענו כי מחסומי הסחר לא רק שאינם מועילים לצבירת העושר של אומה, הם גורמים לדלדולו. הפתרון, על כן, טמון ב"לסה פר" ו"לסה פסה" (laissez passer) מילולית הכוונה ל: "תנו לנו לעשות" או"תנו לנו לעבור", כלומר הפחיתו את המכסים ותנו לסחר הבינלאומי להתקיים.
פיתוח נוסף לתאוריה העניק דייוויד ריקרדו, שהראה באמצעות עקרון היתרון היחסי שלו כי סחר בינלאומי חופשי מתגמל לא רק את המדינה המפותחת והחזקה כי אם גם את המדינה החלשה והמפותחת פחות.
לאחר התפתחויות אלו ניתן היה להבחין בהשפעתו הרבה של ליסט על המדינות הגרמניות, עשרות רבות של שנים לאחר מותו. כך כאשר אסכולת הלסה פר נטמעה באופן חזק החל מאמצע המאה ה-18 ואפילו בריטניה שהזדהתה יותר מכל עם התאוריה המרקנטיליסטית (ואשר היוותה דוגמה לליסט) החלה לנוע לכיוון הלסה פר על ידי כך שהחלה להפחית את מסי המעבר, המכסים והגבלות הסחר שהטילה.
למרות כל אלו המדינות הגרמניות המשיכו לדגול בזרם המרקנטיליסטי שקידם ליסט בגרמניה (יחד עם ג'ון סטיוארט מיל באנגליה והנרי קליי בארצות הברית).בנוסף כחלק ממסורת הזרם המרקנטיליסטי, טען ליסט שיש להגן על "תעשיות צעירות" או לא מפותחות עד שיבשילו. גם בסוף המאה ה-19 אימץ אוטו פון ביסמרק את מדיניותו של ליסט המתנגדת לסחר בינלאומי.
גם מעבר לגרמניה, השפעתו של ליסט על התפתחות אומות הייתה משמעותית ביותר, כך לדוגמה יפן במאה ה-19 נהגה לפי המודל שלו.
ימיו האחרונים של ליסט היו קשים, ראשית הוא איבד את הונו האמריקני במשבר כלכלי חמור, בנוסף מחלות בריאותיות תקפו אותו עד ששם קץ לחייו ב-30 בנובמבר 1846.
הערות שוליים

↑  אריאל וישנה, ‏"אל תשכחו את קלאוזביץ", השילוח, גיליון 15, יוני 2019
| --- | --- |
בקרת זהויות :  NLI: 987007297626105171  PLWABN: 9810595882605606  BNC: 000511553  BnF: cb12298931b (data)  CiNii: DA00568277  GND: 118573489  HDS: 032204  ISNI: 0000 0001 2099 8224  LCCN: n50051360  NDL: 00447833  NKC: skuk0000806  NLA: 35308114  NLG: 118080  NLK: KAC201705643  NSK: 000059567  NTA: 068384505  SELIBR: 296085  SNAC: w66t0qmq  SUDOC: 031850871  Trove: 906065  VcBA: 495/195674  VIAF: 22206527   WorldCat (עם VIAF): 22206527
פניוט ולב

קבוצת מכבי יפו לאחר משחק בעונת הסגנות 63/64 לצד אוהדים. שלישי מימין בשורת העומדים: אפרים פיטל, רביעי מימין חזי קצב, שישי מימין בלפור גולדברג, שביעי מימין המאמן נוטקו ולב, שמיני מימין בוחוס ג'וג'וסיאן, ראשון משמאל בשורת העומדים המתאגרף סיסו גרבו שהיה אוהד הקבוצה, רביעי משמאל אברהם מעודד וחמישי המגן עזרא צפדיה. ראשון מימין בשורת הכורעים: ישראל אשכנזי, שני איינשטיין קליש, שלישי אהרן (אהרונצ'ו) לוי. שלישי משמאל בשורת הכורעים צ'וצ'קו לוי, רביעי משמאל ציון דגמי
פניוט (נוטקו) ולב (בבולגרית: Панайот (Нотко) Велев‏; 3 בנובמבר 1926, סופיה, ממלכת בולגריה – 13 בדצמבר 1998, סופיה, בולגריה) היה כדורגלן ומאמן כדורגל בולגרי, ששיחק בעמדת המגן ומזוהה עם קבוצת סלביה סופיה. ולב אימן בישראל את קבוצות מכבי יפו והפועל ירושלים.
קריירה > קריירת משחק

נוטקו ולב נולד בסופיה בירת בולגריה והחל לשחק בקבוצת הנוער של סלביה סופיה. ב-1945 עלה לקבוצה הבוגרת ושיחק בה בתפקיד המגן עד 1958. ולב נחשב למגן נוקשה ונדבך מרכזי בהישגיה של הקבוצה. בשנות ה-50 של המאה ה-20 התברגה הקבוצה בצמרת הכדורגל הבולגרי. ב-1952 זכה עם קבוצתו בגביע בולגריה לאחר ניצחון 3–1 על ספרטק סופיה. ב-1954 זכה עם קבוצתו בסגנות מחזיקת הגביע לאחר הפסד במשחק הגמר מול צסק"א סופיה. בשנים 1950, 1954, 1955 הייתה סלביה סופיה סגנית אלופת בולגריה. ב-1948 רשם ולב הופעה אחת בשורות נבחרת בולגריה בכדורגל במשחק מול נבחרת רומניה בכדורגל.
קריירה > קריירת אימון

ב-1963 לאחר עזיבתו של ואסיל ספאסוב חיפשה הנהלת מכבי יפו מאמן בולגרי חדש. מנהל מחלקת הכדורגל של מכבי יפו משה "מוניו" קונורטי, כיהן עד לעלייתו לישראל ב-1948 כמנהל הטכני של סלביה סופיה, הכיר אישית את ולב, היה מיודד איתו, ופנה אליו בכדי שיאמן בקבוצה. ולב לו היה קשר חם לישראל משום נישואיו ליהודיה אשר משפחתה התגוררה בארץ, וכבר עמד במגעים עם מכבי יפו שנים קודם לכן, נאות להגיע ולאמן. באוגוסט 1963 החל בעבודתו. עונת 1963/1964 בליגה הלאומית נחשבת לעונתה הטובה ביותר של מכבי יפו ובמהלכה סיימה כסגנית אלופת המדינה, תוך שהפגינה משחק אטרקטיבי. חמישה משחקני הקבוצה נכללו בסגל נבחרת ישראל בכדורגל. ולב המשיך לאמן גם בתחילת עונת 1964/1965 בליגה הלאומית.
לאחר עונת הסגנות הדרדר מצבה הכלכלי של אגודת מכבי יפו. עוזרו של ולב פרסיאדו אביגדור פוטר בשל חוסר יכולת לממן את משכורתו. בכך נותר ולב ללא מתורגמן שיסייע לו, ובהדרגה נוצר קרע בינו לבין חלק משחקני הקבוצה שלא ידעו בולגרית. בנוסף, צברה הקבוצה חובות כבדים כלפיו בשל אי תשלום ועיכוב בתשלום משכורותיו. הנושא הוביל לעימות בין ולב להנהלת הקבוצה, ובמרץ 1965 הודח מאימון הקבוצה הבוגרת והוטל עליו לאמן את קבוצת הנוער. ולב סירב לאמן את קבוצת הנוער ועזב את הקבוצה. במקומו מונה חברו לקבוצת סלביה סופיה אלכסנדר פופוב, אשר הגיע לישראל באשרת תייר. מינויו של פופוב הוביל לסכסוך אישי בין ולב לפופוב.
הנושא עורר תרעומת גם בבולגריה והקשה על המשך הבאת מאמנים מבולגריה לישראל, תוך דרישת ערבויות מגורם שלישי לתשלום משכורתם. הפועל ירושלים שנותרה ללא מאמן בשל עזיבתו ללא הודעה מוקדמת של מאמנה אלי פוקס פנתה לוולב, והוא מונה למאמן חירום זמני. ולב הצליח לייצב את מצב הקבוצה, התחבב על שחקניה, והוחלט להמשיך ולהעסיקו על בסיס קבוע. ולב אימן בירושלים עד עונת 1966/1968 בליגה הלאומית, "העונה הארוכה". לאחר מלחמת ששת הימים ניתקו מדינות הגוש המזרחי ובכללן בולגריה את היחסים הדיפלומטיים עם ישראל. הממשל הבולגרי הורה לוולב לשוב לבולגריה לאלתר, וב-19 ביוני 1967 עזב לבולגריה. ולב המשיך להגיע מעת לעת לביקורי משפחה בישראל.
בראשית עונת 1986/1987 בליגה הלאומית פנה איינשטיין קליש בשם הנהלת הקבוצה לוולב בכדי שיגיע לאמן את הקבוצה, שהייתה מסובכת במאבקי התחתית. בדצמבר 1986 הגיע לישראל והחל באימוני הקבוצה כאשר לצידו כעוזר מאמן מונה משה אוננה. ולב התקשה להשתלב בקבוצה ולזכות באמון השחקנים בעיקר בשל קשיי שפה והם הביעו את מורת רוחם מול הנהלת הקבוצה. כפועל יוצא מכך, בסוף פברואר 1987 הודיע ולב על התפטרותו ועזב את הארץ. במקומו מונה אהרן קפיטולניק. בסיום העונה ירדה מכבי יפו לליגה השנייה.
הישגים > כשחקן

מחזיקת הגביע הבולגרי: 1952
סגנית מחזיקת הגביע הבולגרי: 1954
סגנית אלופת בולגריה: (3)
(1950, 1954, 1955)
הישגים > כמאמן

סגנית אלופת ישראל: 1963/1964
הערות שוליים

↑  Our legendary coach to the players: in the sinks and..., באתר blitz.bg (בבולגרית).
↑  ישראל רוזנבלט, בולגרי לעולם נשאר, מעריב, 8 בספטמבר 1963.
↑  אברהם טבק, המאמן המודח-"הפכתי שעיר לעזאזל בקבוצה ששחקניה מפולגים לשני מחנות עוינים", מעריב, 11 במרץ 1965.
↑  תזוזה חיובית בעניין בואו של פאצ'אג'ייב, מעריב, 2 באוגוסט 1965.
↑  מאיר גבאי, נטקו וולב מתחיל היום לאמן את הפועל ירושלים, מעריב, 15 במרץ 1965.
↑  מאיר גבאי, ההפסד, אור אדום לקבוצה, מעריב, 24 במאי 1965.
↑  יהודה גורן, נטקו וולב, מאמן הפועל ירושלים נצטווה לשוב מיד לבולגריה, מעריב, 19 ביוני 1967.
↑  נטקו וולב יבוא לביקור בישראל, מעריב, 20 במאי 1969.
↑  מיכה צירקין, שער ראשון לסאסי. עצמי..., חדשות, 7 בדצמבר 1986.
↑  רון בן הרצל, וולב קורע את יפו, חדשות, 10 בדצמבר 1986.
↑  אלכס פרלסמן, קוזניצקי הצטיין בטורניר הנוער ו-וולב כמעט ולא ידע על כך, מעריב, 4 בינואר 1987.
↑  רון בן הרצל, דוביז'דנה וולב, בהצלחה קפי, חדשות, 27 בפברואר 1987.
צבי דנילביץ'

| --- | --- |
אין תמונה חופשית
 לידה:  30 בינואר 1882 ליפנו, הקיסרות הגרמנית 
 פטירה:  ספטמבר 1941 (בגיל 59) גטו ורשה, גנרלגוברנמן 
 מדינה:  פולין 
 שפות היצירה:  יידיש, פולנית 
 
צבי דנילביץ' (הרשלה) (1882–1941) היה משורר יידיש ומתרגם יהוד-פולני.
קורות חיים

צבי דנילביץ' נולד  בליפנו, פולין למשפחת יערנים, אך עוד בהיותו ילד עבר לוורשה, למד ב'חדר', ורכש גם השכלה כללית. היה פעיל בנעוריו בארגוני מחתרת מהפכניים, ואף נעצר כמה פעמים. הוא ברח לשווייץ ושהה בה כמה שנים.
בשנת 1922 חזר לפולין, השתקע בעיירה הנריקוב, ועסק בעריכה, הגהה והבאה לדפוס. יצירותיו לילדים, שירי העם המעובדים, מעשיותיו וההומורסקות שכתב לאורך השנים, כולן ביידיש, התחבבו מאוד על המוני קוראי השפה, הורים וילדים. על יצירותיו לילדים נהג לחתום בשם הרשלה, ובשם זה נתפרסם בין הקוראים.
לאחר כיבוש פולין בידי הנאצים גורש צבי דנילביץ' לגטו ורשה, היה פעיל בתנועת המחתרת היהודית ואף כתב והוציא, עד סמוך למותו, עלונים מחתרתיים, נגד הגרמנים ועוזריהם. ב-1941 מת מרעב בגטו.
צבי דנילביץ' היה גם אספן ידוע של יצירות פולקלור יהודיות, שאת חלקן גם פרסם בקובצי פולקלור שערך והוציא לאור. 1,200 שירי-עם ביידיש, מהאוסף הענק שלו, העביר למשורר ח"נ ביאליק. ביאליק ציין  שהסתייע בשירים אלה כשכתב את שירים ופזמונות לילדים. בבית הספרים הלאומי בירושלים מצויים גם תרגומיו ליידיש, משל פרידריך שילר ואחרים.
| --- | --- |
בקרת זהויות :  NLI: 987007310311705171  PLWABN: 9810663868205606  GND: 1248834194  ISNI: 0000 0000 3777 7359  LCCN: n98028230  SUDOC: 219478333  VIAF: 23910777   WorldCat (עם VIAF): 23910777
פנתר סכרדר

| פנתר סכרדר |
| --- | --- |
 גולגולת מאובנת של הפנתר
תקופה
סוף פליוקן-תחילת פליסטוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: חתוליים
סוג:: פנתר
מין:: פנתר סכרדר
שם מדעי
 Panthera schreuderi

פנתר סכרדר (שם מדעי: Panthera schreuderi) הוא מין נכחד של פנתר, שחי בסוף תקופת הפליוקן ובתחילת הפליסטוקן ביבשת אירופה, וממצאיו תוארו ב-1960 בידי החוקר פון קניגסוואלד (Von Koenigswald).
מאפיינים

פנתר זה הגיע לאורך 1.3 מטרים ולמשקל של עד 90 קילוגרם, קטן יחסית לפנתר, ובעל דמיון מסוים לפומה. הוא חי באזורי ההרים והיערות של מרכז אירופה של הפליוקן והפליסטוקן, וייתכן שנכחד כתוצאה מהאקלים הקשה, תחרות עם טורפים אחרים או דחיקה בידי האדם.
החוקרים טרנר ואובריאן טענו שמין זה, ממנו נתגלו מעט מאוד מאובנים, שייך ככל הנראה למיני פנתר קרובים כמו אריה/יגואר טוסקני (Panthera toscana) או היגואר האירופי.
הערות שוליים

↑  O'Regan, H & Turner, A (2004). "Biostratigraphic & palaeoecological implications of new fossil felid material from the Plio-Pleistocene site of Tegelen, the Netherlands". Palaeontology. 47 (#5): 1181–1193
פוסום ננסי מזרחי

| פוסום ננסי מזרחי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: קנגוראים
תת־סדרה:: דמויי-קוסקוס
משפחה:: פוסומים ננסיים
סוג:: פוסום ננסי
מין:: פוסום ננסי מזרחי
שם מדעי
 Cercartetus nanus ‏דמארה, 1818
תחום תפוצה


פוסום ננסי מזרחי (שם מדעי: Cercartetus nanus) הוא מין כיסאי קטנטן דמוי עכבר בסוג פוסום ננסי האנדמי לחוף המזרחי של יבשת אוסטרליה ולטסמניה הסמוכה. הפוסום פעיל בשעות הלילה וניזון בעיקר מצוף, אבקה וחרקים. הוא חי ביערות גשם ממוזגים או בכיסי סבך, ובעל יכולת טיפוס מעולה הודות לזנבו הגמיש ולרפידות הדביקות שברגליו. מצבו של הפוסום הננסי נחשב ליציב יחסית, והוא מאוים במידה מסוימת מאובדן בית גידול.
טקסונומיה

הפוסום הננסי המזרחי התגלה על ידי המשלחת הצרפתית לחקר אוסטרליה בראשות ניקולה בודאן. פרנסואה פארון, חוקר טבע במשלחת, רכש מהילידים האבוריג'ינים יונק קטנטן דמוי עכבר באי מריה ליד טסמניה במהלך עצירה קצרה באי בפברואר 1802. פארון תיאר אותו במילים הבאות:
הפוסום שנרכש על ידי פארון נשלח לצרפת ומוחזק כיום במוזיאון הלאומי להיסטוריה של הטבע בפריז. מאוחר יותר, בשנת 1817, הוא תואר מדעית על ידי הזואולוג הצרפתי אנסלם גאייטאן דמארה (אנ'), שקרא לו סרקרטוס נאנוס (Cercartetus nanus) שמשמעותו: זנב-זקוף ננסי; הסיבה ששם זה נבחר לבסוף ולא של פארון, נובעת מכך שהשם הקודם ניתן כבר למיני האופוסום מיבשת אמריקה. במשך תקופה ארוכה, המין היה מוכר בשם המדעי דרומיסיה (Dromicia) שפירושו אצן-מהיר עד שהוחזר לו השם המקורי של דמארה. בניגוד למשתמע משמו המדעי, הפוסום הננסי המזרחי אינו המין הקטן ביותר; בתואר זה מחזיק קרובו, המין פוסום ננסי זוטי שחופף איתו בטווח התפוצה בטסמניה.
הפוסום הננסי המזרחי הוא אחד מתוך 4 מינים בסוג פוסום ננסי (לצד המין המערבי, הזוטי וארוך הזנב); הוא שייך למשפחת הפוסומים הננסיים שבתת-סדרת דמויי-קוסקוס בסדרת הקנגוראים. מין זה מחולק לשני תת-מינים המובדלים גאוגרפית: היבשתי (C.n. unicolor) והטסמני (C.n. nanus). לפוסום הננסי יש שמות נפוצים רבים שניתנו לו במשך השנים, בהם: פלנגר גמדי, קוסקוס ננסי, אופוסום עכברי ואופוסום חזירי; השם הנוכחי נבחר על ידי ועדה של אגודת היונקים האוסטרלית, ומתייחס לטווח התפוצה המזרחי שלו.